Ehdotus neuvoston päätös tietyistä eläinlääkintäalan kustannuksista tehdyn päätöksen 90/424/ETY muuttamisesta /* KOM/2006/0273 lopull. - CNS 2006/0098 */





FI Bryssel 6.6.2006 KOM(2006) 273 lopullinen 2006/0098 (CNS) Ehdotus NEUVOSTON PÄÄTÖS tietyistä eläinlääkintäalan kustannuksista tehdyn päätöksen 90/424/ETY muuttamisesta (komission esittämä) PERUSTELUT 1. Ehdotuksen perustelut ja tavoitteet Tämän päätösehdotuksen tarkoituksena ei ole muuttaa eläintautien ja zoonoosien hävittämis-, torjunta- ja seurantapolitiikkaa. Komissio pyrkii ajantasaistamaan tällä ehdotuksella eläinten terveyttä koskevaan yhteisön politiikkaan kuuluvia tiettyjä välineitä – muuttamalla tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY [1] 24 artiklassa säädettyjä nykyisiä menettelyjä, joilla säännellään yhteisön osallistumista eläintautien kansallisten hävittämis-, torjunta- ja seurantaohjelmien rahoitukseen, – antamalla yhteisölle mahdollisuus hyväksyä ja rahoittaa eläintautien ja zoonoosien monivuotisia hävittämis-, torjunta- ja seurantaohjelmia, – ajantasaistamalla eläinten terveyttä ja eläinperäisten elintarvikkeiden turvallisuutta koskevan tiedotuspolitiikan ja yhdennetyn eläinlääkinnällisen tietojärjestelmän (Traces-järjestelmän) käytön kehittämiseen tarkoitettujen nykyisten rahoitustoimien soveltamisalaa. Liitteenä oleva ehdotus päätöksen 90/424/ETY muuttamiseksi koskee näin ollen ainoastaan kolmea erityisaihetta, jotka on viipymättä ajantasaistettava, jotta komissio ja jäsenvaltiot voivat tehokkaasti toteuttaa niille kuuluvat seuraaviin seikkoihin liittyvät tehtävät: – päätöksen 24 artiklan muuttaminen siten, että eläintautien ja zoonoosien monivuotisten hävittämis-, torjunta- ja seurantaohjelmien rahoittaminen tulee mahdolliseksi, sekä ohjelmien rahoitus- ja hyväksymismenettelyjen yksinkertaistaminen, – päätöksen 37 a artiklan ajantasaistaminen sisällyttämällä siihen Animo-järjestelmään tehdyt tekniset parannukset ja järjestelmän liittäminen osaksi uutta IT-pohjaista yhdennettyä eläinlääkinnällistä Traces-tietojärjestelmää (järjestelmä, jonka avulla seurataan elävien eläinten siirtoja ja tuontia EU:iin), – päätöksen 16 artiklan muuttaminen eläinten suojelua koskevan tiedotuspolitiikan soveltamisalan laajentamiseksi siten, että se kattaa kaikki eläinten terveyteen ja eläinperäisiin elintarvikkeisiin liittyvät näkökohdat. 1.1. Eläintautien ja zoonoosien monivuotisia hävittämis-, torjunta- ja seurantaohjelmia koskevan ehdotuksen tausta Neuvoston päätöksen 90/424/ETY 24 artiklassa säädetään, että jäsenvaltiot voivat saada yhteisön rahoitusta eläintautien hävittämis-, torjunta- ja seurantaohjelmiinsa. Päätöksen 29 artiklassa säädetään zoonoosien seuranta- ja torjuntaohjelmien rahoituksesta saman, 24 artiklassa vahvistetun menettelyn mukaisesti. Vaikka jäsenvaltiot voivat molemmissa tapauksissa esittää ohjelmia, jotka kestävät pidempään kuin yhden vuoden, komissio voi hyväksyä ohjelmien rahoituksen vain vuodeksi kerrallaan. Nykyisin yhteisön hyväksyntä ja rahoitustuki myönnetään komiteamenettelyä noudattaen vuosittain edellä tarkoitetuille ohjelmille, joita jäsenvaltiot esittävät viimeistään 31 päivänä toukokuuta kunakin vuonna. Luettelo niistä 23 endeemisestä eläintaudista ja 8 zoonoosista tai eläinkulkutaudista, joita varten voidaan myöntää yhteisön rahoitustukea, on vahvistettu neuvoston päätöksen 90/424/ETY liitteessä. 1.2. IT-pohjaista yhdennettyä eläinlääkinnällistä Traces-tietojärjestelmää koskevan ehdotuksen tausta Eläinlääkinnällisten tuontimenettelyjen tietokoneistamiseen myönnettävästä yhteisön rahoituksesta säädetään nykyisin neuvoston päätöksen 90/424/ETY 37 a artiklassa. Traces-järjestelmä, johon kootaan elävien eläinten ja eläinperäisten elintarvikkeiden kauppaa ja tuontia koskevia tietoja, otettiin käyttöön 1 päivänä huhtikuuta 2004, ja komission päätöksen 2004/292/EY mukaan Traces-järjestelmän käyttäminen on pakollista kaikissa jäsenvaltioissa 1 päivästä tammikuuta 2005. 1.3. Eläinten terveyttä koskevaan tiedotuspolitiikkaan liittyvän ehdotuksen tausta Elintarvikkeiden turvallisuudesta annetussa valkoisessa kirjassa [2] esitetyllä kattavalla ja yhtenäisellä lähestymistavalla pyritään luomaan entistä johdonmukaisemmat ja tehokkaammat puitteet elintarvikkeiden turvallisuutta koskevalle politiikalle ja varmistamaan sen avoimuuden korkea taso. Tietojen kerääminen ja levittäminen on välttämätöntä lainsäädännön kehittämisen ja sen täytäntöönpanon edistämiseksi. Eläinten terveyden ja elintarvikkeiden turvallisuuden laajaan kenttään kuuluvat merkitykselliset säädökset on pikaisesti yksilöitävä kaikkialla yhteisössä ja niiden käyttöä on helpotettava. Tämä tukisi myös komission ja jäsenvaltioiden kansainvälisiä toimia, kun kauppakumppaneidemme ja etenkin hakijamaiden tietämys EU:n lainsäädännöstä ja kanssakäynnin avoimuus paranisivat. Rahoitusta eläinten suojelua koskevan tiedotuspolitiikan luomiseen myönnetään nykyisin 16 artiklan nojalla. Eläinten terveyttä koskevat vaatimukset saataisiin paremmin yhdenmukaistettua ja eläinten terveyttä ja eläinperäisten tuotteiden turvallisuutta koskevaa tiedottamista tehostettua kehittämällä tietovälineitä, kuten tietokanta, johon kerätään ja talletetaan ja jonka kautta välitetään edelleen tarpeellisia tietoja. 2. Yhdenmukaisuus muiden politiikanalojen kanssa Komissio on käynnistänyt eläinten terveyttä koskevan yhteisön politiikan kokonaisarvioinnin, jossa tarkastellaan eläintautien seurantaan, torjuntaan ja hävittämiseen tarkoitettujen nykyisten rahoitusvälineiden kustannustehokkuutta sekä pohditaan keinoja, joilla tuottajat saataisiin toteuttamaan kaikki tarvittavat toimenpiteet. Tämän arvioinnin tulosten perusteella saatetaan ehdottaa muutoksia tapoihin, joilla jäsenvaltioille nykyisin myönnetään yhteisön rahoitustukea. Huolenaiheet, jotka saivat komission arvioimaan eläinten terveyttä koskevaa yhteisön politiikkaa, on otettu täysimääräisesti huomioon monivuotisiin ohjelmiin, Traces-järjestelmään sekä eläinten terveyttä ja elintarvikkeiden turvallisuutta koskevaan tiedotuspolitiikkaan liittyvissä ehdotuksissa. 3. Perustelut ja tavoitteet 3.1. Monivuotisia ohjelmia koskevan ehdotuksen tavoitteet Ehdotuksen tarkoituksena on antaa komissiolle mahdollisuus hyväksyä ja rahoittaa monivuotisia ohjelmia. Hyväksymis- ja rahoitusmenettelyjä yksinkertaistetaan etenkin poistamalla toinen nykyisissä menettelyissä vaadittavista päätöksistä. Monivuotisella lähestymistavalla parannettaisiin ohjelmien hallinnointia. Enintään kuudeksi vuodeksi hyväksyttävien monivuotisten ohjelmien tarkoituksena on selkeyttää hävittämisohjelmien tavoitteita ja tehdä niistä helpommin tarkastettavia sekä varmistaa yhteisön varojen tehokas käyttö samalla parantaen avoimuutta. Lyhyempi tautiluettelo helpottaa priorisointia. Jotta yhteisön hävittämis-, torjunta- ja seurantapolitiikalla saavutettaisiin parempia tuloksia avoimesti ja tehokkaasti, prioriteetit on määriteltävä tarkemmin. Uusi, yhteisön prioriteettien mukainen luettelo on laadittu sen perusteella, millainen vaikutus taudeilla on kansanterveyteen sekä kansainväliseen ja yhteisön sisäiseen kauppaan. Yhdenmukaisuuden ja tehokkuuden takaamiseksi pidetään aiheellisena yhdistää tautien ja zoonoosien luettelot sekä säätää samasta yhteisön rahoituksen myöntämismenettelystä molemmille. Tautiluetteloa lyhentämällä priorisoidaan yhteisön rahoitustukea saavat toimet, ja varmistetaan siten yhteisön varojen tehokas käyttö. Yhteisrahoitusta voidaan myöntää yhteisön talousarvion puitteissa, jos jäsenvaltion prioriteetit ovat samat kuin yhteisön ja, silloin kun se on aiheellista, jos yksittäisen jäsenvaltion ohjelma on yhdenmukainen muissa jäsenvaltioissa rahoitusta saavien ohjelmien kanssa. 3.2. IT-pohjaista yhdennettyä eläinlääkinnällistä Traces-tietojärjestelmää koskevan ehdotuksen tavoitteet Päätöksessä 92/438/ETY vahvistettuun eläinlääkinnällisten tuontimenettelyjen tietokoneistamiseen (Shift-hanke) myönnettävästä yhteisön rahoituksesta säädetään neuvoston päätöksen 90/424/ETY 37 a artiklassa. Shift-järjestelmä ja eläinlääkintäviranomaiset yhdistävä vastaava tietokoneverkko (Animo), jotka otettiin käyttöön komission päätöksellä 91/398/ETY, on korvattu yhdennetyllä Traces-järjestelmällä. Ehdotus tarkoituksena on ajantasaistaa 37 a artikla siten, että siinä otetaan huomioon edellä mainittu kehitys ja säädetään nimenomaisesti yhdennetyn järjestelmän hoito- ja ylläpitokustannuksiin myönnettävästä rahoituksesta. 3.3. Eläinten terveyttä ja eläinperäisten elintarvikkeiden turvallisuutta koskevaan tiedotuspolitiikkaan liittyvän ehdotuksen tavoitteet Elintarvikkeiden turvallisuudesta annetussa valkoisessa kirjassa [3] esitetyllä kattavalla ja yhtenäisellä lähestymistavalla pyritään luomaan entistä johdonmukaisemmat ja tehokkaammat puitteet elintarvikkeiden turvallisuutta koskevalle politiikalle ja varmistamaan sen avoimuuden korkea taso. Eläinten terveyden ja elintarviketurvallisuuden laajalla alalla on välttämätöntä koota tietoja, jotta lainsäädäntöä voidaan paremmin kehittää ja panna täytäntöön. Parempi tietojen kerääminen ja levittäminen tukisivat myös komission ja jäsenvaltioiden toimia kansainvälisissä yhteyksissä, sillä siten parannettaisiin kauppakumppaneidemme ja etenkin hakijamaiden tietämystä EU:n lainsäädännöstä ja kanssakäynnin avoimuutta. Rahoitusta eläinten suojelua koskevan tiedotuspolitiikan perustamiseen myönnetään nykyisin päätöksen 16 artiklan nojalla. Ehdotusluonnoksella on tarkoitus laajentaa kyseisten säännösten soveltamisalaa koskemaan kaikkia eläinten terveyteen ja eläinperäisten tuotteiden turvallisuuteen liittyviä seikkoja. 4. Sidosryhmien kuuleminen ja ehdotuksen vaikutusten arviointi 4.1. Sidosryhmien kuuleminen Monivuotisista ohjelmista käytiin keskusteluja jäsenvaltioiden kanssa useissa työryhmissä ja erityisesti 22 päivänä syyskuuta 2004 pidetyssä johtavien eläinlääkintäviranomaisten kokouksessa. Pääteltiin, että eläintautien ja zoonoosien hävittämis-, torjunta- ja seurantatoimien tavoitteet saavutettaisiin entistä tehokkaammin monivuotisilla ohjelmilla. Eläintautien ja zoonoosien hävittämis-, torjunta ja seurantaohjelmien toteuttaminen monivuotisina parantaisi myös niiden hallinnointia. Vastaukseksi tilintarkastustuomioistuimen erityiskertomukseen nro 1/2000 klassisen sikaruton puhkeamisesta vuosina 1997 ja 1998 [4] annetussa Euroopan parlamentin päätöslauselmassa A5-0396/2000 vaadittiin Traces-järjestelmän osalta, että Animoa (eläinlääkintäviranomaiset yhdistävää tietokoneverkkoa) on hallinnoitava ja kehitettävä komission valvonnassa ja että siihen on tehtävä tilintarkastustuomioistuimen tekemien huomautusten mukaiset muutokset. Myös suu- ja sorkkataudin valvontatoimenpiteistä Euroopan unionissa 2001 ja tulevista toimenpiteistä eläintautien ehkäisemiseksi ja valvomiseksi Euroopan unionin jäsenvaltioissa annetun parlamentin kertomuksen A5-0405/2002 123 kohdassa todetaan, että komission olisi viipymättä ryhdyttävä toimenpiteisiin, joilla parannetaan olemassa olevaa elävien eläinten EU:n sisällä tapahtuvan siirtämisen seurantajärjestelmää (Animo-järjestelmä). Lisäksi olisi nopeasti saatava käyttöön EU:iin tapahtuvan tuonnin seurantajärjestelmä (Shift-järjestelmä). 4.2. Asiantuntijoiden tietojen kokoaminen ja hyödyntäminen Viime vuosina on mietitty, kuinka monivuotisten hävittämis-, torjunta- ja seurantaohjelmien hallintoa voitaisiin parantaa, sanotun vaikuttamatta edellä mainittuun eläinten terveyttä koskevan yhteisön politiikan arviointiin. Pohdinnoissa on otettu huomioon myös elintarvikkeiden turvallisuudesta annettuun valkoiseen kirjaan sisältyvän toimen 29 mukaisesti perustetun, jäsenvaltioiden hävittämisohjelmia valvovan työryhmän kokemukset. 4.3. Vaikutusten arviointi Ehdotuksella ei ole merkittäviä talous-, ympäristö- ja/tai sosiaalisia vaikutuksia jollakin tietyllä alalla tai useammilla aloilla, eikä se vaikuta oleellisesti keskeisiin sidosryhmiin. Ehdotuksella ei muuteta nykyistä politiikkaa, vaan ajantasaistetaan nykyisin voimassa olevia alan säännöksiä, jotta käytettävissä olevat resurssit voidaan hyödyntää paremmin. Ehdotukseen sisältyvät pienet tekniset muutokset koskevat vain toimivaltaisia viranomaisia ja muuta hallintoa, jotka hyötyvät nykyisten menettelyjen yleisestä yksinkertaistamisesta. 5. Ehdotuksen oikeudelliset näkökohdat 5.1. Oikeusperusta Euroopan yhteisön perustamissopimus ja erityisesti sen 37 artikla. 5.2. Toissijaisuus- ja suhteellisuusperiaate Tähän ehdotukseen sisältyvät eläinten terveyttä koskevat toimenpiteet kuuluvat yhteisön toimivaltaan. Lisäksi kansanterveyden ja eläinten terveyden suojelua koskevien olennaisten vaatimusten yhdenmukaistaminen on toissijaisuusperiaatteen mukaista. Vain sellaisia muutoksia ehdotetaan, jotka ovat välttämättömiä nykyisten säännösten ajantasaistamisen toteuttamiseksi. Ehdotetussa uudessa 24 artiklassa jäsenvaltioille asetettavat raportointivaatimukset eivät lisää jäsenvaltioiden työmäärää. Raportointivaatimukset ovat välttämättömiä, jotta komissio voi valvoa yhteisön rahoitusta saavien ohjelmien täytäntöönpanoa ja varmistaa sen, että kyseessä olevien toimenpiteiden täytäntöön panemiseksi jäsenvaltioissa hyväksytyt säännökset edistävät ohjelmien tavoitteiden saavuttamista. 5.3. Säädöslajin valinta Ehdotettu säädöslaji on päätös. Tämä ehdotus koskee neuvoston päätöksellä vahvistettuihin eläinlääkintäalan kustannuksia koskeviin nykyisiin säännöksiin tehtäviä muutoksia. Siksi kyseisten säännösten muuttamiseksi valittu säädöslaji on uusi neuvoston päätös. 6. Talousarviovaikutukset 6.1. Eläintautien ja zoonoosien monivuotisia hävittämis-, torjunta- ja seurantaohjelmia koskevan ehdotuksen talousarviovaikutukset Suunnitelluista muutoksista ei aiheudu lisäkustannuksia jäsenvaltioille eikä yhteisön talousarvioon. 6.2. Traces-järjestelmää koskevan ehdotuksen talousarviovaikutukset Traces-järjestelmän käyttäjille tarkoitettuun logistiseen tukeen varatusta 300 000 euron suuruisesta yhteisön rahoitustoimesta, joka kestää aluksi 15 kuukautta, on jo päätetty komission päätöksellä 2004/675/ETY [5]. Vuosittaiset lisäkustannukset yhteisön talousarvioon vuodesta 2006 alkaen ovat arviolta seuraavat: – Järjestelmän hoito: 500.000 € – Kehittäminen: 100.000 € 6.3. Eläinten terveyttä ja eläinperäisten elintarvikkeiden turvallisuutta koskevaan tiedotuspolitiikkaan liittyvän ehdotuksen talousarviovaikutukset Kustannukset olisi sisällytettävä yhteisön talousarvion kohtaan ”muut eläinlääkintäalan toimet”, ja niistä aiheutuisi vuosittain 200 000 euron lisäkustannukset yhteisön talousarvioon. 7. Lisätietoja 7.1. Voimassa olevan lainsäädännön kumoaminen Ehdotuksen hyväksymisen seurauksena kumotaan tiettyjen eläintautien hävittämis- ja seurantatoimiin sovellettavista yhteisön perusteista tehty neuvoston päätös 90/638/ETY [6]. Tämän päätöksen teknisissä liitteissä säädetään edellytyksistä, jotka jäsenvaltioiden komissiolle esittämien ohjelmien on täytettävä, jotta ne voidaan hyväksyä päätöksen 90/424/ETY 24 artiklassa säädettyjen toimenpiteiden mukaisesti. Kyseiset edellytykset ovat puhtaasti teknisiä vaatimuksia, ja niillä varmistetaan ohjelmiin sisältyvien toimenpiteiden tehokkuus. Siksi on aiheellista vahvistaa komiteamenettelyä noudattaen kyseiset tekniset edellytykset sekä ohjelmien muotoa ja raportteja koskevat yksityiskohtaiset täytäntöönpanosäännöt yhdellä komission päätöksellä. Komission tarkoituksena on hyväksyä komiteamenettelyä noudattaen siihen päivään mennessä, kun tämän ehdotuksen mukainen neuvoston päätös tulee voimaan, komission päätös ohjelmien sisältöä koskevista perusteista ja vakiovaatimuksista sekä raportointia koskevista vakiovaatimuksista. Tällä tavoin yksinkertaistettaisiin voimassa olevaa lainsäädäntöä ja kevennettäisiin sekä jäsenvaltioiden että komission lainsäädännöllistä taakkaa. 7.2. Euroopan talousalue Ehdotettu säädös ei ole ETA:n kannalta merkityksellinen, koska päätökseen 90/424/ETY kuuluvat rahoitusvälineet eivät sisälly ETA-sopimukseen. 2006/0098 (CNS) Ehdotus NEUVOSTON PÄÄTÖS tietyistä eläinlääkintäalan kustannuksista tehdyn päätöksen 90/424/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [7], ottaa huomioon Euroopan parlamentin lausunnon [8], ottaa huomioon Euroopan talous- ja sosiaalikomitean lausunnon [9], sekä katsoo seuraavaa: (1) Yhteisö rahoittaa osittain eläintautien ja zoonoosien hävittämis-, torjunta- ja seurantatoimiin liittyviä jäsenvaltioiden vuoden kestäviä ohjelmia, jotka on hyväksytty tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY [10] 24 artiklassa vahvistettujen vaatimusten ja menettelyjen mukaisesti. (2) Eläintautien ja zoonoosien hävittämis-, torjunta- ja seurantaohjelmia koskevien yhteisön yhteisrahoitusmenettelyjen uudelleentarkastelu, jossa on otettu huomioon erityisesti elintarvikkeiden turvallisuudesta annetun valkoisen kirjan [11] toimen 29 nojalla perustetun, tautien hävittämistä jäsenvaltioissa seuraavan työryhmän toiminnan perusteella saadut kokemukset, on osoittanut, että monivuotisten ohjelmien ja uuden tauti- ja zoonoosiluettelon avulla päästäisiin entistä parempiin tuloksiin. Toteuttamalla eläintautien ja zoonoosien hävittämis-, torjunta- ja seurantaohjelmat monivuotisina voitaisiin tehokkaammin edetä kohti ohjelmille asetettuja tavoitteita ja parantaa niiden hallintoa, avoimuutta ja tarkastettavuutta, mikä tehostaisi yhteisön varojen käyttöä. Sen vuoksi on aiheellista muuttaa kyseisiin ohjelmiin sovellettavia säännöksiä siten, että monivuotisten ohjelmien rahoittaminen on mahdollista. (3) Uudelleentarkastelussa kävi myös ilmi, että hävittämis-, torjunta- ja seurantaohjelmien tehokkuutta voitaisiin parantaa vähentämällä yhteisrahoituskelpoisten eläintautien ja zoonoosien määrää. Taudeista ja zoonooseista, joiden hävittämiseen voidaan myöntää yhteisön rahoitusta, olisi laadittava yhteisön prioriteettien mukainen luettelo sen perusteella, millainen vaikutus kyseisillä taudeilla ja zoonooseilla voisi olla kansanterveyteen sekä kansainväliseen ja yhteisön sisäiseen eläinten ja eläinperäisten tuotteiden kauppaan. Zoonoosien torjuntaa koskevat erityissäännökset olisi näin ollen poistettava. (4) Jäsenvaltioiden komissiolle esittämien hävittämis-, torjunta- ja seurantaohjelmien hyväksymismenettelyjen yksinkertaistamiseksi olisi säädettävä yhteisön yhteisrahoitukseen oikeutettujen ohjelmien hyväksymisestä yhdellä päätöksellä, joka korvaisi nykyisin vaadittavat kaksi päätöstä, joista ensimmäisessä luetellaan rahoituskelpoiset ohjelmat ja toisessa ilmoitetaan hyväksytyt ohjelmat. (5) Jotta komissio voi valvoa ohjelmien täytäntöönpanoa, jäsenvaltioiden olisi raportoitava komissiolle säännöllisesti toteutetuista toimista, saavutetuista tuloksista ja aiheutuneista menoista. (6) Tiettyjen eläintautien hävittämis- ja seurantatoimiin sovellettavista yhteisön periaatteista 27 päivänä marraskuuta 1990 tehdyssä neuvoston päätöksessä 90/638/EEC [12] vahvistetaan niitä hävittämis-, torjunta- ja seurantaohjelmia, joille haetaan yhteisön rahoitusta, koskevat tekniset ja tiedottamiseen liittyvät vaatimukset. Kyseisiä teknisiä vaatimuksia ja tietoja olisi ajantasaistettava ja mukautettava säännöllisesti ja viipymättä tekniikan ja tieteen edistyksen sekä ohjelmien täytäntöönpanosta saadun kokemuksen perusteella. Siksi on asianmukaista antaa komissiolle valtuudet hyväksyä ja tarvittaessa muuttaa kyseisiä teknisiä perusteita. Neuvoston päätös 90/638/ETY olisi vastaavasti kumottava. (7) Traces-järjestelmän käyttöönotosta ja päätöksen 92/486/ETY muuttamisesta 30 päivänä maaliskuuta 2004 tehdyssä komission päätöksessä 2004/292/EY [13] vahvistetaan aikaisempien tietokonepohjaisten järjestelmien (Animo ja Shift) sisällyttäminen uuteen järjestelmään. Eläinlääkinnällisten menetelmien tietokoneistamisessa tapahtuneen kehityksen huomioon ottamiseksi on siksi aiheellista säätää yhdennetyn eläinlääkinnällisen tietojärjestelmän hoitamiseen, hallinnointiin ja ylläpitoon tarvittavista varoista. (8) Tietojen kerääminen on välttämätöntä, jotta eläinten terveyttä ja elintarvikkeiden turvallisuutta koskevaa lainsäädäntöä voidaan paremmin kehittää ja panna täytäntöön. Lisäksi kaikkialla yhteisössä on pikaisesti levitettävä mahdollisimman laajasti tietoa eläinten terveyttä ja elintarvikkeiden turvallisuutta koskevasta lainsäädännöstä. Siksi olisi suotavaa laajentaa päätöksen 90/424/ETY soveltamisalaa kattamaan eläinten terveyden ja eläinperäisten elintarvikkeiden lisäksi myös eläinten suojelua koskevan tiedotuspolitiikan rahoittaminen. (9) Päätös 90/424/ETY olisi sen vuoksi muutettava vastaavasti. ON TEHNYT TÄMÄN PÄÄTÖKSEN: 1 artikla Muutetaan päätös 90/424/ETY seuraavasti: (1) Korvataan 1 artiklan kolmas luetelmakohta seuraavasti: ”− eläintautien ja zoonoosien hävittämis-, torjunta- ja seurantaohjelmien rahoitukseen.” (2) Korvataan 16 artikla seuraavasti: ”16 artikla Yhteisö osallistuu eläinten terveyttä, eläinten hyvinvointia ja eläinperäisten tuotteiden turvallisuutta koskevan tiedotuspolitiikan täytäntöönpanoon myöntämällä rahoitusta: a) sellaisen järjestelmän perustamiseen ja kehittämiseen, johon sisältyy asianmukaisia tietoja sisältävä tietokanta, i) johon kootaan ja jossa säilytetään kaikki eläinten terveyttä, eläinten hyvinvointia ja eläinperäisten elintarvikkeiden turvallisuutta koskevaan yhteisön lainsäädäntöön liittyvät tiedot, ii) josta jaetaan i) alakohdassa tarkoitettuja tietoja toimivaltaisille viranomaisille, tuottajille ja kuluttajille, b) eläinten hyvinvointiin liittyvän lainsäädännön valmistelemiseen ja kehittämiseen tarvittavien tutkimusten toteuttamiseen.” (3) Korvataan II osaston otsikko seuraavasti: ”Eläintautien ja zoonoosien hävittämis-, torjunta- ja seurantaohjelmat” (4) Korvataan 24 artikla seuraavasti: ”24 artikla 1. Otetaan käyttöön yhteisön rahoitustoimi niiden kustannusten korvaamiseksi, joita jäsenvaltioille aiheutuu liitteessä olevassa luettelossa mainittujen eläintautien ja zoonoosien kansallisten hävittämis-, torjunta- ja seurantaohjelmien (jäljempänä ’ohjelmat’) rahoittamisesta. Liitteessä olevaa luetteloa voidaan muuttaa 41 artiklassa säädetyn menettelyn mukaisesti etenkin sellaisten eläintautien puhjetessa, jotka voivat olla vaaraksi eläinten terveydelle ja välillisesti kansanterveydelle. 2. Jäsenvaltioiden on esitettävä komissiolle viimeistään kunkin vuoden maaliskuun 31 päivänä seuraavan vuoden aikana alkavat, vuoden kestävät tai monivuotiset ohjelmat, joita varten ne toivovat saavansa yhteisön rahoitusta. Maaliskuun 31 päivän jälkeen esitetyille ohjelmille ei voida myöntää rahoitusta seuraavalle vuodelle. Jäsenvaltioiden esittämien ohjelmien on täytettävä 41 artiklassa säädetyn menettelyn mukaisesti hyväksytyt vaatimukset. Monivuotisia ohjelmia varten on toimitettava tässä alakohdassa tarkoitettujen vaatimusten mukaiset tiedot ohjelman kestoajan jokaisen vuoden osalta. 3. Komissio voi kehottaa jäsenvaltiota esittämään monivuotista ohjelmaa tai pidentämään yhdeksi vuodeksi esitetyn ohjelman kestoa silloin, kun monivuotisella ohjelmalla katsotaan parannettavan tietyn taudin hävittämis-, torjunta- ja seurantatoimien tehokkuutta, erityisesti kun on kyse eläinten terveydelle ja välillisesti kansanterveydelle mahdollisesti aiheutuvista vaaroista. 4. Komissio arvioi jäsenvaltioiden esittämät ohjelmat sekä eläinlääkinnällisestä että rahoituksellisesta näkökulmasta. Jäsenvaltioiden on toimitettava komissiolle kaikki lisätiedot, joita tämä pitää tarpeellisina ohjelman arvioimiseksi. Ohjelmien tietojenkokoamisvaihe päättyy kunkin vuoden syyskuun 15 päivänä. 5. Viimeistään kunkin vuoden marraskuun 30 päivänä hyväksytään 42 artiklassa säädettyä menettelyä noudattaen seuraavat: a) rahoitusta saavat ohjelmat, joita voidaan tarvittaessa muuttaa 4 kohdassa tarkoitetun arvioinnin huomioon ottamiseksi, b) yhteisön rahoitusosuuden taso, c) yhteisön rahoitusosuuden enimmäismäärä, d) mahdolliset edellytykset yhteisön rahoitusosuuden saamiselle. Ohjelmat hyväksytään enintään kuudeksi vuodeksi. 6. Muutokset ohjelmiin hyväksytään 42 artiklassa tarkoitettua menettelyä noudattaen. 7. Jäsenvaltioiden on toimitettava komissiolle seuraavat raportit jokaisen hyväksytyn ohjelman osalta: a) tekniset ja rahoitusta koskevat väliraportit, b) viimeistään kunkin vuoden maaliskuun 31 päivänä yksityiskohtainen tekninen vuosiraportti, johon sisältyy saavutettujen tulosten arviointi ja yksityiskohtainen selvitys edellisen vuoden aikana aiheutuneista kustannuksista. 8. Jäsenvaltioiden jostain tietystä ohjelmasta edellisvuonna suorittamia menoja koskevat maksupyynnöt on esitettävä komissiolle viimeistään 31 päivänä maaliskuuta. Jos maksupyynnöt myöhästyvät, yhteisön rahoitusosuutta vähennetään kyseisen vuoden toukokuun 1 päivänä 25 prosentilla, kesäkuun 1 päivänä 50 prosentilla, heinäkuun 1 päivänä 75 prosentilla ja syyskuun 1 päivänä 100 prosentilla. Komissio päättää yhteisön maksuosuudesta viimeistään kunkin vuoden lokakuun 30 päivänä ottaen huomioon jäsenvaltioiden 7 kohdan mukaisesti toimittamat tekniset raportit ja rahoitusraportit. 9. Komission asiantuntijat voivat suorittaa yhteistyössä toimivaltaisen viranomaisen kanssa tarkastuksia paikan päällä silloin, kun on tarpeen varmistaa tämän päätöksen yhdenmukainen soveltaminen Euroopan parlamentin ja neuvoston asetuksen (EY) N:o 882/2004 [14] 45 artiklan mukaisesti. Tällaisissa tarkastuksissa komission asiantuntijoiden apuna voi olla 41 artiklassa tarkoitettua menettelyä noudattaen perustettu asiantuntijaryhmä. 10. Yksityiskohtaiset säännöt tämän artiklan soveltamisesta annetaan 41 artiklassa tarkoitetun menettelyn mukaisesti.” (5) Korvataan 26 artikla seuraavasti: ”26 artikla Ohjelmien yhteisrahoittamiseen tarkoitetut yhteisön talousarviositoumukset toteutetaan vuosittain. Monivuotisten ohjelmien menoja koskevat talousarviositoumukset hyväksytään neuvoston asetuksen 1605/2002 [15] 76 artiklan 3 kohdan mukaisesti. Monivuotisten ohjelmien ensimmäinen talousarviositoumus tehdään ohjelmien hyväksymisen jälkeen. Myöhemmät sitoumukset komissio tekee 24 artiklan 5 kohdassa tarkoitetun rahoituksen myöntämistä koskevan päätöksen perusteella.” (6) Poistetaan 29, 29 a, 32 ja 33 artikla. (7) Korvataan 37 a artiklan 1 kohta seuraavasti: ”Yhteisön rahoitusta voidaan myöntää sellaisten eläinlääkinnällisten menettelyjen tietokoneistamiseen, jotka koskevat: a) elävien eläinten ja eläinperäisten tuotteiden yhteisön sisäistä kauppaa sekä niiden tuontia, b) yhdennetyn eläinlääkinnällisen tietojärjestelmän hoitamista, hallinnointia ja ylläpitoa.” (8) Korvataan liite tämän päätöksen liitteellä. 2 artikla Kumotaan neuvoston päätös 90/638/ETY siitä päivästä alkaen, jona päätöksen 90/424/ETY 24 artiklan 2 kohdan kolmannessa alakohdassa tarkoitetut vaatimukset sekä kyseisen päätöksen 24 artiklan 10 kohdassa tarkoitetut yksityiskohtaiset säännöt vahvistava päätös tulee voimaan. 3 artikla Ennen tämän päätöksen voimaantuloa hyväksyttyihin ohjelmiin sovelletaan edelleen päätöksen 90/424/ETY asiaankuuluvia säännöksiä. 4 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE Eläintaudit ja zoonoosit – Nautojen tuberkuloosi – Nautojen luomistauti – Vuohien ja lampaiden luomistauti (B. melitensis) – Bluetongue-tauti endeemisillä tai riskialttiilla alueilla – Afrikkalainen sikarutto – Sian vesikulaaritauti – Klassinen sikarutto – Tarttuva verta muodostavan kudoksen kuolio – Lohen tarttuva anemia – Pernarutto – Naudan tarttuva keuhkorutto – Lintuinfluenssa – Raivotauti – Ekinokokkoosi – Tarttuvat spongiformiset enkefalopatiat (TSE) – Kampylobakterioosi – Listerioosi – Salmonelloosi (zoonoottinen salmonella) – Trikinoosi – Verosytotoksinen E. coli” RAHOITUSSELVITYS 1. EHDOTUKSEN NIMI: Ehdotus: neuvoston päätös tietyistä eläinlääkintäalan kustannuksista tehdyn neuvoston päätöksen 90/424/ETY muuttamisesta. 2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄ Toimintalohko: TERVEYS- JA KULUTTAJA-ASIAT Toiminto: ELINTARVIKKEIDEN TURVALLISUUS, ELÄINTEN TERVEYS, ELÄINTEN HYVINVOINTI JA KASVINSUOJELU 3. BUDJETTIKOHDAT 3.1 Budjettikohdat 17.0401: Eläintautien hävittämistä ja seurantaa sekä sellaisten eläinten fyysisen kunnon seurantaa koskevat ohjelmat, jotka voivat olla vaarana kansanterveydelle jonkin ulkoisen tekijän vuoksi 17.0402: Muut eläinlääkintäalan toimet sekä eläinten hyvinvointiin ja kansanterveyteen liittyvät toimet 3.2 Toiminnan ja sen rahoitusvaikutusten kesto: TOISTAISEKSI 3.3 Budjettitiedot (rivejä lisätään tarvittaessa): Budjettikohta | Menolaji | Uusi | EFTA osallistuu | Ehdokasmaat osallistuvat | Rahoitusnäkymien otsake | 17.0401 | Pakoll. | EI-JM | KYLLÄ | EI | EI | nro [1A] | 17.0402 | Pakoll. | EI-JM | KYLLÄ | EI | EI | nro [1A] | 17.0403 | Pakoll. | EI-JM | EI | EI | EI | nro [1A] | 4. YHTEENVETO RESURSSEISTA 4.1 Taloudelliset resurssit 4.1.1 Yhteenveto maksusitoumusmäärärahoista (MSM) ja maksumäärärahoista (MM) milj. euroa (kolmen desimaalin tarkkuudella) Menolaji | Kohdan nro | | Vuosi 2006 | n+1 | n+2 | n+3 | n+4 | n + 5 ja myöh. | Yht. | Toimintamenot | | | | | | | | | Maksusitoumusmäärärahat (MSM) | 8.1 | a | 0,8 | 0,8 | 0,8 | 0,8 | 0,8 | 0,8 | 4,8 | Maksumäärärahat (MM) | | b | 0,8 | 0,8 | 0,8 | 0,8 | 0,8 | 0,8 | 4,8 | Viitemäärään sisältyvät hallintomenot | | | | | Tekninen ja hallinnollinen apu (EI-JM) | 8.2.4 | c | 0,0 | 0,0 | 0,0 | 0,0 | 0,0 | 0,0 | 0,0 | VIITEMÄÄRÄ YHTEENSÄ | | | | | | | | Maksusitoumusmäärärahat | | a+c | 0,8 | 0,8 | 0,8 | 0,8 | 0,8 | 0,8 | 4,8 | Maksumäärärahat | | b+c | 0,8 | 0,8 | 0,8 | 0,8 | 0,8 | 0,8 | 4,8 | Hallintomenot, jotka eivät sisälly viitemäärään | | | Henkilöstömenot ja niihin liittyvät menot (EI-JM) | 8.2.5 | d | 0,108 | 0,108 | 0,108 | 0,108 | 0,108 | 0,108 | 0,648 | Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) | 8.2.6 | e | 0,0 | 0,0 | 0,0 | 0,0 | 0,0 | 0,0 | 0,0 | Toimenpiteen alustavat rahoituskustannukset yhteensä MSM YHTEENSÄ henkilöstökustannukset mukaan luettuina | | a+c+d+e | 0,908 | 0,908 | 0,908 | 0,908 | 0,908 | 0,908 | 5,448 | MM YHTEENSÄ henkilöstökustannukset mukaan luettuina | | b+c+d+e | 0,908 | 0,908 | 0,908 | 0,908 | 0,908 | 0,908 | 5,448 | Tiedot yhteisrahoituksesta – – Jos ehdotukseen liittyy jäsenvaltioilta tai muilta elimiltä (jotka on ilmoitettava) saatavaa osarahoitusta, seuraavassa taulukossa ilmoitetaan kyseisen osarahoituksen arvioitu määrä (rivejä voidaan lisätä, jos rahoitusta saadaan useilta elimiltä): milj. euroa (kolmen desimaalin tarkkuudella) Rahoitukseen osallistuva elin | | Vuosi n | n+1 | n+2 | n+3 | n+4 | n + 5 ja myöh. | Yht. | …………………… | f | | | | | | | | MSM YHTEENSÄ yhteisrahoitus mukaan luettuna | a+c+d+e+f | | | | | | | | 4.1.2 Yhteensopivuus rahoitussuunnitelman kanssa X Ehdotus on nykyisen rahoitussuunnitelman mukainen. Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista. Ehdotus voi edellyttää toimielinten sopimuksen määräysten soveltamista (ts. joustovälineen käyttöä tai rahoitusnäkymien tarkistamista). 4.1.3 Vaikutukset tuloihin X Ehdotuksella ei ole vaikutuksia tuloihin. Ehdotuksella on seuraavat vaikutukset tuloihin: Huomautus: Tuloihin kohdistuvan vaikutuksen laskutapaa koskevat täsmennykset ja huomautukset esitetään erillisessä liitteessä. milj. euroa (yhden desimaalin tarkkuudella) | | Ennen toteutusta[Vuosi n-1] | | Toteutuksen jälkeen | Budjettikohta | Tulot | | | [Vuosi n] | [n+1] | [n+2] | [n+3] | [n+4] | [n+5] | | a) Absoluuttiset tulot | | | | | | | | | | b) Tulojen muutokset | | | | | | | | | (Taulukossa ilmoitetaan kaikki kyseeseen tulevat tulojen budjettikohdat ja siihen lisätään rivejä, jos toimenpide vaikuttaa useampaan budjettikohtaan.) 4.2 Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 8.2.1 Vuositarve | Vuosi n | n+1 | n+2 | n+3 | n+4 | n + 5 ja myöh. | Henkilöstön määrä yhteensä | 1 | 1 | 1 | 1 | 1 | 1 | 5. OMINAISPIIRTEET JA TAVOITTEET 5.1 Tarve, johon ehdotetuilla muutoksilla nykyiseen lainsäädäntöön vastataan lyhyellä tai pitkällä aikavälillä 5.1.1 Monivuotiset hävittämisohjelmat Siirtyminen vuosittaisista ohjelmista monivuotisiin ohjelmiin tehostaisi ohjelmien tavoitteiden saavuttamista. 5.1.2 Hävittämiseen tarkoitettuun tukeen oikeuttavien tautien ja zoonoosien luettelon muuttaminen Yhteisrahoitukseen oikeutettujen eläintautien ja zoonoosien luettelon lyhentäminen lisäisi hävittämis-, torjunta- ja seurantaohjelmien tehokkuutta. 5.1.3 IT-pohjainen yhdennetty eläinlääkinnällinen tietojärjestelmä Elävien eläinten ja eläinperäisten tuotteiden kauppaa ja tuontia varten luodun IT-pohjaisen yhdennetyn eläinlääkinnällisen tietojärjestelmän käyttöönottoon, kehittämiseen, hallinnointiin, hoitamiseen ja kunnossapitoon tarkoitettu rahoitustuki takaisi järjestelmän asianmukaisen hallinnoinnin. 5.1.4 Tietojen kerääminen ja levittäminen Tietokannan perustaminen helpottaa eläinten terveyttä, hyvinvointia ja elintarvikkeiden turvallisuutta koskevien vaatimusten yhdenmukaistamista koskevan tavoitteen saavuttamista. 5.2 Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedut 5.2.1 Monivuotiset hävittämisohjelmat Siirtyminen vuosittaisista ohjelmista monivuotisiin ohjelmiin parantaa ohjelmien hallinnointia ja selkeyttää hävittämisohjelmien tavoitteita, tekee niistä helpommin tarkastettavat sekä varmistaa yhteisön varojen tehokkaan käytön. 5.2.2 Hävittämiseen tarkoitettuun tukeen oikeuttavien tautien ja zoonoosien luettelon muuttaminen Lyhyempi tautiluettelo helpottaa priorisointia ja tehostaa käytettävissä olevien määrärahojen käyttöä. 5.2.3 IT-pohjainen yhdennetty eläinlääkinnällinen tietojärjestelmä IT-pohjaisen yhdennetyn eläinlääkinnällisen tietojärjestelmän kehittämiseen on liitettävä asianmukainen hallinnointi ja jatkuva tuki, jos sen halutaan olevan hyödyllinen pitkällä aikavälillä. 5.2.4 Tietojen kerääminen ja levittäminen Eläinten terveyttä ja hyvinvointia sekä elintarvikkeiden turvallisuutta koskevien tietojen kerääminen ja levittäminen edistää eläinten terveyttä koskevien vaatimusten yhdenmukaistamista sekä eläinten terveyttä koskevan tiedotuspolitiikan parantamista. 5.3 Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissa Tavoite 1: Ottaa käyttöön mahdollisuus rahoittaa ohjelmia monivuotisesti Tavoite 2: Muuttaa hävittämiseen ja/tai valvontaan tarkoitettuun tukeen oikeuttavien tautien luetteloa Tavoite 3: Hoitaa, ylläpitää ja tukea kaupankäyntiin tarkoitettuja IT-pohjaisia eläinlääkinnällisiä menettelyjä Tavoite 4: Laajentaa tiedotuspolitiikkaan liittyviä säännöksiä. AINOASTAAN TAVOITTEIDEN 3 JA 4 TOTEUTTAMINEN AIHEUTTAA SUORIA LISÄKUSTANNUKSIA EU:N TALOUSARVIOON 5.4 Toteutustapa (alustava) Mitä seuraavista menettelyistä käytetään toiminnan toteuttamisessa? X Keskitetty hallinnointi x komissio hallinnoi suoraan ٱ hallinnointivastuu siirretään ٱ toimeenpanovirastoille ٱ varainhoitoasetuksen 185 artiklassa tarkoitetuille yhteisöjen perustamille elimille ٱ kansallisille julkisoikeudellisille yhteisöille tai julkisen palvelun tehtäviä suorittaville yhteisöille ٱ Yhteistyössä toteutettava tai hajautettu hallinnointi ٱ jäsenvaltioiden kanssa ٱ kolmansien maiden kanssa ٱ Hallinnointi yhteistyössä kansainvälisten järjestöjen kanssa (tarkennettava) Huomautukset: 6. SEURANTA JA ARVIOINTI 6.1 Seurantamenettely Komissiolla on jo tässä vaiheessa perusvälineet seurantaa varten, kuten elintarvikeketjua ja eläinten terveyttä käsittelevä pysyvä komitea, johtavat eläinlääkintäviranomaiset sekä yhteisön vertailulaboratorioiden verkko. 6.2 Arviointimenettely 6.2.1 Ennakkoarviointi ja väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta) Ehtotetusta monivuotisesta lähestymistavasta tautien ja zoonoosien hävittämiseen keskusteltiin jäsenvaltioiden kanssa useissa työryhmissä ja erityisesti 22. syyskuuta 2004 pidetyssä johtavien eläinlääkintäviranomaisten kokouksessa. Euroopan parlamentti suositteli EU:n alueella tapahtuvan elävien eläinten siirron ja EU:hun suuntautuvan tuonnin seurantaa vastauksena tilintarkastustuomioistuimen kertomukseen. 6.2.2 Tulevaa arviointia koskevat määräykset ja arviointien suorittamisvälit Edellä sanotun mukaisesti komissiolla on käytössään sellaisia välineitä kuin elintarvikeketjua ja eläinten terveyttä käsittelevä pysyvä komitea, johtavat eläinlääkintäviranomaiset ja yhteisön vertailulaboratorioiden verkko, joiden avulla se voi milloin tahansa arvioida neuvoston päätöksen 90/424/ETY soveltamisalaan kuuluvia toimia. 7. PETOSTENTORJUNTA Yhteisen maatalouspolitiikan rahoituksesta annetun neuvoston asetuksen (EY) N:o 1258/1999 7 ja 8 artiklaa sovelletaan kaikkiin neuvoston päätöksen 90/424/ETY soveltamisalaan kuuluviin kuluihin. Näin ollen kaikille tämän päätöksen soveltamisalaan kuuluville liiketoimille voidaan tehdä tilintarkastus jälkikäteen. 8. YKSITYISKOHTAINEN ERITTELY TARVITTAVISTA RESURSSEISTA 8.1 Ehdotuksen tavoitteet ja niihin liittyvät rahoituskustannukset Maksusitoumusmäärärahoina, milj. euroa (kolmen desimaalin tarkkuudella) (Sarakkeessa ilmoitetaan tavoitteet, toiminta ja tuotokset) | Tuotok-sen tyyppi | Keskim. kustan-nukset | Vuosi 2006 | Vuosi [n+1] | Vuosi [n+2] | Vuosi [n+3] | Vuosi [n+4] | Vuosi n+5 ja myöh. vuodet | YHTEENSÄ | | | | Tuotosten määrä | Kustannukset yht. | Tuotosten määrä | Kustan-nukset yht. | Tuotosten määrä | Kustan-nukset yht. | Tuotosten määrä | Kustannukset yht. | Tuotosten määrä | Kustan-nukset yht. | Tuotosten määrä | Kustannukset yht. | Tuotosten määrä | Kustan-nukset yht. | TOIMINTA-TAVOITE 1……. | | | | - | | - | | - | | | - | | | - | | - | TOIMINTA-TAVOITE 2……. | | | | - | | - | | - | | | - | | | - | | - | TOIMINTA-TAVOITE 3……. | | 0,600 | 1 | 0,6 | 1 | 0,6 | 1 | 0,6 | 1 | 0,6 | 1 | 0,6 | 1 | 0,6 | 6 | 3,6 | TOIMINTA-TAVOITE 4……. | | 0,200 | 1 | 0,2 | 1 | 0,2 | 1 | 0,2 | 1 | 0,2 | 1 | 0,2 | 1 | 0,2 | 6 | 1,2 | KUSTANNUK-SET YHTEENSÄ | | 0,400 | 2 | 0,8 | 2 | 0,8 | 2 | 0,8 | 2 | 0,8 | 2 | 0,8 | 2 | 0,8 | 12 | 4,8 | 8.2 Hallintomenot 8.2.1 Henkilöstön määrä ja jakautuminen Laji | | Toiminnan hallinnointiin tarvittava nykyinen ja/tai uusi henkilöstö (toimien ja/tai virkojen määrä kokoaikaiseksi muutettuna) | | | Vuosi n | Vuosi n+1 | Vuosi n+2 | Vuosi n+3 | Vuosi n+4 | Vuosi n+5 | Virkamiehet tai väliaikaiset toimihenkilöt [16] (17 01 01) | A*/AD | 5 | 5 | 5 | 5 | 5 | 5 | | B*, C*/AST | | | | | | | Momentilta 17 01 02 rahoitettava henkilöstö [17] | | | | | | | Momentilta 17 01 04/05 rahoitettava muu henkilöstö [18] | | | | | | | YHTEENSÄ | 5 | 5 | 5 | 5 | 5 | 5 | 8.2.2 Toimintaan liittyvien tehtävien kuvaus Teknisten ja rahoitusta koskevien raporttien tarkastelu, maksusitoumusten valmistelu ja siirtyminen maksatukseen. 8.2.3 Henkilöresurssien lähteet (henkilöstösääntöjen alainen henkilöstö) (Jos lähteitä on useita, ilmoitetaan kustakin lähteestä peräisin olevien virkojen ja/tai toimien määrä) x Korvattavan ja jatkettavan ohjelman hallinnointiin osoitetut tämänhetkiset virat ja/tai toimet Vuosistrategiaan ja alustavaan talousarvioesitykseen liittyvässä vuotta n koskevassa menettelyssä jo myönnetyt virat ja/tai toimet Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely) Vuodeksi n tarvittavat virat ja/tai toimet, jotka eivät sisälly toimintastrategiaan ja alustavaan talousarvioesitykseen liittyvään, kyseistä vuotta koskevaan menettelyyn 8.2.4 Muut viitemäärään sisältyvät hallintomenot (XX 01 04/05 – hallintomenot) – – milj. euroa (kolmen desimaalin tarkkuudella) Budjettikohta (numero ja nimi) | Vuosi n | Vuosi n+1 | Vuosi n+2 | Vuosi n+3 | Vuosi n+4 | Vuosi n+5ja myöh. | YHTEENSÄ | 1. Tekninen ja hallinnollinen apu (henkilöstökust. mukaan luettuina) | | | | | | | | Toimeenpanovirastot [19] | | | | | | | | Muu tekninen ja hallinnollinen apu | | | | | | | | sisäinen | | | | | | | | ulkoinen | | | | | | | | Tekninen ja hallinnollinen apu yhteensä | | | | | | | | 8.2.5 Henkilöstömenot ja niihin liittyvät menot, jotka eivät sisälly viitemäärään milj. euroa (kolmen desimaalin tarkkuudella) Laji | Vuosi n | Vuosi n+1 | Vuosi n+2 | Vuosi n+3 | Vuosi n+4 | Vuosi n+5ja myöh. | Virkamiehet ja väliaikaiset toimihenkilöt (17 01 01) | 0,108 | 0,108 | 0,108 | 0,108 | 0,108 | 0,108 | Momentilta 17 01 02 rahoitettava henkilöstö (ylim. toimihlöt, kansall. asiantuntijat, sopimussuhteinen hlöstö jne.)(budjettikohta ilmoitettava) | | | | | | | Henkilöstömenot ja niihin liittyvät menot yhteensä (EIVÄT sisälly viitemäärään) | 0,108 | 0,108 | 0,108 | 0,108 | 0,108 | 0,108 | Laskelma – virkamiehet ja väliaikaiset toimihenkilöt – –Tarvittaessa viitataan kohtaan 8.2. – – | Laskelma – momentilta 17 01 02 rahoitettava henkilöstö – –Tarvittaessa viitataan kohtaan 8.2.1 – – | 8.2.6 Muut hallintomenot, jotka eivät sisälly viitemäärään – – milj. euroa (kolmen desimaalin tarkkuudella) – – | Vuosi n | Vuosi n+1 | Vuosi n+2 | Vuosi n+3 | Vuosi n+4 | Vuosi n+5ja myöh. | YHT. | 17 01 02 11 01 – Virkamatkat | | | | | | | | 17 01 02 11 02 – Konferenssit ja kokoukset | | | | | | | | 17 01 02 11 03 – Komiteoiden kokoukset [20] | | | | | | | | 17 01 02 11 04 – Selvitykset ja kuulemiset | | | | | | | | 17 01 02 11 05 – Tietojärjestelmät | | | | | | | | 2. Muut hallintomenot yhteensä (17 01 02 11) | | | | | | | | 3. Muut hallintomenojen kaltaiset menot (eritellään budjettikohdittain) | | | | | | | | Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) | 0 | 0 | 0 | 0 | 0 | 0 | 0 | Laskelma – Muut hallintomenot, jotka eivät sisälly viitemäärään [1] EYVL L 224, 18.8.1990, s. 19. Päätös sellaisena kuin se on viimeksi muutettuna päätöksellä 2006/53/EY (EUVL L 29, 2.2.2006, s. 37). [2] KOM(1999) 719 lopullinen. [3] KOM(1999) 719 lopullinen. [4] EYVL C 85, 23.3.2000, s. 1. [5] EUVL L 309, 6.10.2004, s. 26. [6] EYVL L 347, 12.12.1990, s. 27. Päätös sellaisena kuin se on muutettuna direktiivillä 92/65/ETY (EYVL L 268, 14.9.1992, s. 54). [7] EUVL C […], […], s. […]. [8] EUVL C […], […], s. […]. [9] EUVL C […], […], s. […]. [10] EYVL L 224, 18.8.1990, s. 19. Päätös sellaisena kuin se on viimeksi muutettuna päätöksellä 2006/53/EY (EUVL L 29, 2.2.2006, s. 37). [11] KOM(1999) 719 lopullinen. [12] EYVL L 347, 12.12.1990, s. 27. Päätös sellaisena kuin se on muutettuna direktiivillä 92/65/ETY (EYVL L 268, 14.9.1992, s. 54). [13] EUVL L 94, 31.3.2004, s. 63. Päätös sellaisena kuin se on muutettuna päätöksellä 2005/123/EY (EUVL L 39, 11.2.2005, s. 53). [14] EUVL L 165, 30.4.2004, s. 1. Oikaisu EUVL:ssä L 191, 28.5.2004, s. 1. [15] EYVL L 248, 16.9.2002, s. 1. [16] Kyseisen henkilöstön kustannukset EIVÄT sisälly viitemäärään. [17] Kyseisen henkilöstön kustannukset EIVÄT sisälly viitemäärään. [18] Kyseisen henkilöstön kustannukset sisältyvät viitemäärään. [19] Tässä olisi viitattava asianomaisia toimeenpanovirastoja koskeviin rahoitusselvityksiin. [20] Ilmoitetaan, millaisesta komiteasta on kysymys ja mihin ryhmään se kuuluu. --------------------------------------------------